รัฐบาลไทย-ข่าวทำเนียบรัฐบาล-นายอำเภอป่าซาง บูรณาการแก้จนร่วมกับกองสลาก และภาคีเครือข่ายมอบบ้านตามโครงการบ้านห่วงใยจากใจ GLO ประจำปี 2565 ลดความเหลื่อมล้ำ พัฒนาคนทุกช่วงวัยให้มีคุณภาพชีวิตที่ดีอย่างยั่งยืน
วันพฤหัสบดีที่ 8 มิถุนายน 2566
08/06/2566
นายอําเภอป่าซาง บูรณาการแก้จนร่วมกับกองสลาก และภาคีเครือข่ายมอบบ้านตามโครงการบ้านห่วงใยจากใจ GLO ประจําปี 2565 ลดความเหลื่อมล้ํา พัฒนาคนทุกช่วงวัยให้มีคุณภาพชีวิตที่ดีอย่างยั่งยืน
นายอําเภอป่าซาง จ.ลําพูน บูรณาการแก้จนร่วมกับกองสลาก และภาคีเครือข่ายมอบบ้านตามโครงการบ้านห่วงใยจากใจ GLO ประจําปี 2565 ลดความเหลื่อมล้ํา พัฒนาคนทุกช่วงวัยให้มีคุณภาพชีวิตที่ดีอย่างยั่งยืน
เมื่อวันที่ 7 มิ.ย. 66 นายภัทรพล ผัดดวงธรรม นายอําเภอป่าซาง เปิดเผยว่า กระทรวงมหาดไทย มุ่งมั่นในการ “บําบัดทุกข์ บํารุงสุข” ยกระดับคุณภาพชีวิตของประชาชนให้มีความเป็นอยู่ที่ดีขึ้น ด้วยการขับเคลื่อนภารกิจในการขจัดความยากจนและพัฒนาคนทุกช่วงวัยอย่างยั่งยืน โดย ศจพ. อําเภอ ควบคู่กับ "ทีมอําเภอ" ด้วยการขับเคลื่อนโครงการอําเภอบําบัดทุกข์ บํารุงสุขแบบบูรณาการอย่างยั่งยืน สร้างความร่วมมือกับหน่วยงานที่เกี่ยวข้องทุกภาคส่วน ในการบูรณาการร่วมกัน ลงพื้นที่ไปค้นหาปัญหาเพื่อหาทางออกในการแก้ไขปัญหาความยากจนและความเดือดร้อนของพี่น้องประชาชน โดยมีเป้าหมาย คือ “การแก้ไขปัญหาความยากจนแบบพุ่งเป้าแต่ละครัวเรือน” หรือ “การตัดเสื้อให้พอดีตัว” เพื่อส่งมอบความสุข ส่งมอบรอยยิ้ม และความมั่นคงอย่างถาวรให้กับประชาชน
"กระทรวงมหาดไทยได้ประสานความร่วมมือระหว่างสํานักงานสลากกินแบ่งรัฐบาลขับเคลื่อน "โครงการบ้านห่วงใยจากใจ GLO" เพื่อร่วมกันก่อสร้างบ้านให้กับประชาชนที่มีบ้านพักอาศัยไม่มั่นคงถาวร ตามกลุ่มเป้าหมายในระบบบริหารจัดการข้อมูลการพัฒนาคนแบบชี้เป้า หรือระบบ TPMAP และ ThaiQM ในมิติด้านความเป็นอยู่ตามนโยบายรัฐบาลที่มุ่งขจัดความยากจนและพัฒนาคนทุกช่วงวัยอย่างยั่งยืน ตามหลักปรัชญาของเศรษฐกิจพอเพียง สร้างรายได้ ลดรายจ่าย มีการออม กระจายโอกาสให้ผู้มีรายได้น้อยสามารถเข้าถึงบริการของรัฐ มีสิทธิและได้รับความเป็นธรรมอย่างทัดเทียมกับกลุ่มอื่นในสังคม ซึ่งล่าสุด ตนได้ร่วมกับทีมอําเภอป่าซาง ศจพ.อําเภอป่าซาง และสํานักงานสลากกินแบ่งรัฐบาล ส่งมอบบ้านตามโครงการบ้านห่วงใยจากใจ GLO ประจําปี 2565 ให้กับครอบครัว นายสมพล อุตสาสาร บ้านเลขที่ 163 บ้านสันเจริญ หมู่ที่ 14 ตําบลน้ําดิบ อําเภอป่าซาง จังหวัดลําพูน พร้อมทั้งได้รับความอนุเคราะห์จากเหล่ากาชาดจังหวัดลําพูน พร้อมด้วยกิ่งกาชาดอําเภอป่าซาง มอบเงินสนับสนุนและถุงยังชีพ ให้กับครอบครัวของนายสมพล อุตสาสาร" นายอําเภอป่าซาง กล่าว
นายภัทรพล ผัดดวงธรรม นายอําเภอป่าซาง กล่าวต่ออีกว่า กิจกรรมในครั้งนี้ นอกจากมีการส่งมอบบ้านตามโครงการ GLO แล้ว ทางอําเภอป่าซางได้น้อมนําแนวพระราชดําริด้านการเสริมสร้างความมั่นคงทางอาหารของสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี “บ้านนี้มีรัก ปลูกผักกินเอง” ควบคู่ไปกับการพัฒนาดินและเสริมสร้างความตระหนักรู้ในความสําคัญของดิน ภายใต้แนวคิด อาหารก่อกําเนิดเกิดจากดิน (Soils, where food begins) เพื่อพัฒนาพื้นที่ว่างโดยรอบของบริเวณที่อยู่อาศัย ให้เกิดเป็นความมั่นคงทางอาหาร โดยร่วมกับหัวหน้าส่วนราชการ ผู้บริหารองค์กรปกครองส่วนท้องถิ่น ผู้นําท้องที่ และเจ้าหน้าที่จากหน่วยงานที่เกี่ยวข้อง ร่วมปลูกต้นไม้และผักสวนครัว เพื่อสร้างความมั่นคงทางอาหาร ให้กับครอบครัวของนายสมพล อุตสาสาร ด้วย
"อําเภอป่าซางขอขอบคุณสํานักงานสลากกินแบ่งรัฐบาลที่ได้สนับสนุนงบประมาณตามโครงการบ้านห่วงใยจากใจ GLO ประจําปี 2565 จากสํานักงานสลากกินแบ่งรัฐบาล จํานวน 200,000 บาท ผ่านสํานักงานพัฒนาชุมชนจังหวัดลําพูน โดยในการดําเนินการก่อสร้าง ได้รับการสนับสนุนบุคลากรด้านช่างควบคุมงานด้านการตรวจรับงานจ้าง จากองค์การบริหารส่วนตําบลน้ําดิบ และภาคีเครือข่ายในพื้นที่ ส่งผลให้การก่อสร้างบ้านสําเร็จลุล่วงและเป็นไปตามวัตถุประสงค์ ครอบคลุมในทุกมิติของการดํารงชีวิต โดยไม่ทิ้งใครไว้ข้างหลัง มีคุณภาพชีวิตที่ดี ส่งผลไปถึงรุ่นลูก รุ่นหลานในอนาคต ได้อยู่อาศัยอย่างมีความสุขและยั่งยืนตลอดไป" นายอําเภอป่าซาง กล่าวในช่วงท้าย